LidanRubinov/Halacha-QA huggingface dataset:
שאלה: חינוך ילד מיוחד: בהמשך לשאלה ששאלתי לפני כן את הרב וייצן, אם יוכל הרב גם לרשום לנו איך להתייחס מבחינה אמונית ולא להיחלש כשרופאים נותנים תחזית פסימית באשר להתפתחותו המוטורית חברתית אחר, של התינוק בהמשך חייו? נודה לתשובת הרב כמה שאפשר יותר מהר.
תשובה: ראשית, כל אמירה של רופאים אינה גזירה אלוקית שלא יכולה להשתנות. הרופאים אומרים דעתם. בדרך כלל הם גם חושבים שהם עושי טוב באמירת דעתם אולם אתם צריכים להאמין שתפלה עושה רבות ואמונה בילד והשקעה של הסביבה יכולה לעשות פלאים. בנושא זה ממולץ בחום לדבר עם הרב רפי פוירשטיין. מבחינה אמונית אנו יודעים שעיקרו של האדם זו הנשמה הפנימית שנמצאת בתוך כל נפש יהודית. לכל אדם יש פער עצום בין הנשמה הפנימית השלמה בין מה שיכול צאת אל הפועל כאן בעולם הזה. אנו לא יודעים את הסודות איזה נשמה יש לכל אחד ואצל מי הפער בין הפנים אל החוץ הוא פער גדול יותר. הילדים עם הקשיים המיוחדים הם צריכים לעורר את כולנו לשנות את היחס אל החיים, לשנות את היחס אל אדם מישראל. מתפיסה חיצונית, שבוחנת וקובעת עמדה לפי ההצלחה חיצונית, אנו צריכים לעבור ליחס פנימי וכבוד גדול לכל נשמה יהודית שמלובשת בכל סוגי הלבושים שיש בעולם הזה. אנו בהשתדלותנו האנושית מנסים כמה שיותר שהלבוש ילך ויהיה לבוש יפה ונעים לנשמה הפנימית. ההצלחה שלנו אינה הצלחה של תוצאה אלא הצלחה של הדרך של המאמץ שאנו עושים להטיב את הלבוש. אין ספק שהמאמץ שאנו עושים לנשמות שדורשות טיפול מיוחד זהו מאמץ שנחשב יותר ובעל משמעות לא פחותה מאשר המאמץ הרגיל שנעים לנו איתו. חזקו ואימצו.
שאלה: המשך שאלה על מזון רפואי: שאלתי את הרב לגבי מזון רפואי לבתי. הרב על תשובתך הקודמת אך אני עדיין צריכה הבהרה. אין לי אפשרות לדעת האם הקטוקל מופק מחיטה יבשה או לחה, זו פורמולה המיוצרת בחו"ל לאפילפטיים קשים ומעט משתמשים בה בארץ. בכל מצב גם אם זה חמץ גמור, בפירוש מדובר בפיקוח נפש. הילדה מאוד חולה במגוון בעיות רפואיות רב מערכתיות מחוברת לחמצן 24 שעות ומונשמת חלקית. הדבר האחרון שאנחנו צריכים להתמודד איתו זה פירכוסים קשים אשר יגררו אותה לסכנת חיים!!!. לכן אני אמקד את השאלה- אם נצא מנקודת הנחה שהפורמולה חמץ גמור! כיצד עליי להשתמש בה במהלך פסח, מבחינת איחסון, הכנת המזון, הכלים ובמידה והפורמולה באה המגע עם שיש כיור מזון שלנו וכד. והאם אנחנו אמורים להתנות משהו בזמן מכירת החמץ כדי שלא נמכור גם את הפורמולה ואת התרופות החמצות? ושוב
תשובה: פיוקח נפש דוחה איסור חמץ! אל תמכור! גזל הגוי אסור מהתורה! תאכיל את הילדה בכלים נפרדים רפואה שלמה
שאלה: רשתות בתנור שהתערבבו: הרשתות (מתכת) שבתנור ששמים עליהם את התבניות התערבבו ולא ידוע איזה רשת שייך לתנור החלבי ואיזה לתנור הבשרי. לתנור בשרי התשמשנו כמעט כל הזמן לבשר עוף ורק באופן נדיר לבשר בקר. לתנור החלבי השתמשנו כמעט כל הזמן לפרווה ורק באופן נדיר לאפיה חלבי. איך אפשר להשתמש ברשתות האלה? האם צריך להכשירם?
תשובה: מעיקר הדין אין צורך להכשירן רק לפסח מכשירים אותן אתה יכול להניח את כל הרשתות בתנור וללבנם ליבון קל עד שנייר ייחרך
שאלה: הכשרת רשת תנור לספרדים: איך מכשירים לפסח רשת של תנור? על הרשת לא שמנו מעולם אוכל באופן ישיר, הרשת משמשת רק מקום להנחת התבנית. לספרדים.
תשובה: הנח תנור לליבון קל
שאלה: כשרות מי פה (לפסח בפרט): לאחר פסח יש לי טיפול אצל רופא שיניים והוא הורה לי לקחת שבוע לפני כן מי פה "קורסודיל" (תוצרת אנגליה). על המי פה כתוב לא לבליעה. לא מצאתי הכשר על התכשיר. האם מותר להשתמש בו כל השנה ובפרט בפסח?
תשובה: וברכת ד' אפשר להתקשר לרב שרשבסקי 025371662 או הרב הוד 039225314. הם יכולים לדעת מה יש בתרופה זו. בכל אופן אם אין אתה בולע אותה כלל אפשר להשתמש בה בפסח, כיוון שבודאי אין שם חמץ גמור. חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: ברכת כהנים בבית האבל: מהי הסיבה שיש הנוהגים שבבית אבל אין מברכים ברכת הכהנים? מהי הסיבה שיש הנוהגים שכן מברכים? מי קובע האם לברך או לא? בעל הבית? האם מותר לכהן ליזום בלי לשאול אף אחד ולברך? האם הוא חייב לבקש רשות? האם מותר לו לברך גם אם אומרים לא שהם לא נוהגים?
תשובה: הרמ"א אומר שאת ברכת כהנים צריך לברך מתוך אהבה ומתוך שמחה, ולכן מי שנוהג שלא לברך נוהג כך עפ"י דברי הרמ"א האלו. עקרונית בעל הבית הוא זה שקובע, אבל אם הוא לא אומר כלום, הכהן יכול לקבוע.
שאלה: מהי חזרת -  סדר פסח : מהי חזרת - סדר פסח?
תשובה: חזרת הכוונה לחסה.
שאלה: ביומו תתן שכרו - בכרטיס אשראי: מי שרוצה לשלם בכרטיס אשראי לאומן שעשה לו מלאכה, האם קיים מצווה של "ביומו תתן שכרו" או צריך דווקא במזומן או ציק מזומן?
תשובה: כאשר משלמים באשראי, כבר באותו יום זה נזקף בבנק לחשבונו, רק ייתכן שבפועל הוא יראה את הכסף יותר מאוחר. זה דומה למי שנותן לחצרו של אדם, ולכן מקיימים בזה מצוות ביומו תתן שכרו.
שאלה: הכשרת כיריים אינדוקציה לפסח: איך מכשירים לפסח כיריים אינדוקציה לפי שיטת הספרדים? כיריים אינדוקציה מבשלות באמצעות שדה אלקטרו-מגנטי כך שהכיריים בעיקר מחממות את הסיר, ומשטח הזכוכית מתחתיו מתחמם כתוצאה מחום הסיר בלבד. הכיריים עצמם מתחממות קצת, (מעריך 60-80 מעלות). אם מרימים את הסיר ונוגעים בכיריים לא מקבלים כביה.
תשובה: הנח סיר ריק וחמם זמן רב עד שנייר יחרך
שאלה: הבדלה על כוסית עראק: הרב, ראיתי בחוברת חגי תשרי של הרב, שמובאת סברה של המהרש"ם לגבי קידוש בשבת בבוקר שאפשר לקדש על כוסית יי"ש, כיוון שיש בה חשיבות כמו רביעית של יין. במשפחתה של אשתי נוהגים לעשות הבדלה במוצאי שבת על כוסית עראק, שגם בה אין רביעית, וכן לא שותים את כולה. מנהג זה הוא מנהג ישן מאוד ואני חושש מאוד לגרום לאי נעימות גדולה במקרה בו אני יצטרך להעיר להם שיש בכך בעיה וצריך לקדש לפחות על רביעית. לכן רציתי לשאול, האם לדעת הרב אני יכול לסמוך על דעת המהרש"ם ובכך למנוע אי נעימות גדולה?
תשובה: המהרש"ם דיבר על קידוש בשבת בבוקר ואינני יודע אם זה תופס גם לגבי הבדלה.
שאלה: השגחת ה  ושכר ועונש: יש לי 2 שאלות: 1. רציתי לשאול על השגחת ה. אני מאמין שה משגיח על הכל, ועושה את הכל לטובה. גם מה שנראה רע - הוא טוב. אבל, חשבתי על זה שאולי הכל במקרה. לפעמים קורים לנו דברים טובים ולפעמים קורים לנו דברים רעים. אולי כשקורים לנו דברים טובים אנו אומרים - "הנה, ה עושה לנו טוב" וכשקורים לנו דברים רעים אנו אומרים - "גם זה מה ", ובאמת הכל במקרה. 2. אני לומד עכשיו ספר משלי ושם שלמה מדבר הרבה על השכר והעונש. ובכלל, זה כתוב בעוד הרבה מקומות. כתוב שגם בעוה"ז - הצדיקים - עשירים, הרשעים - עניים, ועוד המון ברכות לצדיקים וקללות לרשעים. שאלתי היא - האם זה באמת ככה?? ראיתי למשל, רשימה של שבעת האנשים (אם איני טועה) העשירים בארץ. גם אם נגיד שכל מה שכתוב במשלי זה בד"כ - לפחות רובם היו צריכים להיות צדיקים ושומרי תורה ומצוות. בתמונות שלהם, לאף אחת לא היתה כיפה על הראש. איך זה? כמובן שאני שואל מתוך המון כבוד ורצון להבין באמת איך זה מסתדר. סליחה על האריכות. רבה, תחזקנה ידכם על המפעל האדיר הזה.
תשובה: 1. זוהי באמת שאלה חשובה. מקרה אומרים על דבר שקורה פעמים בודדות, דבר שקורה הרבה פעמים אי אפשר לומר על זה מקרה. לדוגמא: ראינו כמה פעמים אצל אבא עליו ה שהוא ברך אנשים שהיו נכים לגמרי ומיד לאחר מכן הם קמו על רגליהם. אפשר לומר שזה היה במקרה, אבל אחרי כמה וכמה פעמים שרואים את זה כבר אי אפשר לומר שזה מקרה. 2. יש סקר שנעשה ע"י המרכז האונברסיטאי באריאל איפה אנשים יותר מאושרים, ביהודה ושומרון או בגוש דן, והתברר שגם אם אולי בגוש דן המצב הכלכלי טוב יותר, שמחה וביטחון יש יותר ביהודה ושומרון. אז הנה ההגדרה ל'איזהו העשיר- השמח בחלקו'. באותו מחקר כתוב שגם מבחינת אריכות ימים ביהודה ושומרון יש יותר אריכות ימים וגם פחות מחלות. אם מסתכלים רק על כסף באמת קשה אבל לא נראה לי שזה הנתון האמיתי. מה גם, שיצא לי לפגוש הרבה מהעשירים הגדולים, וראיתי שהרבה מהם הם אנשים מאמינים לגמרי גם אם אין להם כיפה. לא תמיד מה שנראה בעיתונות זה האמת.
שאלה: טחינה האם אסורה בגזרת קטניות: לאור פסק ההלכה של הרב, המופיע באתר זה (על פי פסק הרב קוק) ששמן שומשום מותר, כי זה תוצר המופק מהשומשום. ברצוני לשאול, האם טחינה (שהיא למעשה שומשום טחון) המופקת מ100 שומשום בלבד (כפי הרשום על הקופסה). נכללה בכלל איסור הקטניות? ומה לגבי ממרח החומוס הטחון, שגם הוא מופק מחומוס אבל טוחנים את החומוס עד לעיסה שניתן למרוח, האם זה נכלל באיסור הקטניות? ב על התשובה אם ניתן לפני פסח.
תשובה: שמן השומשום מותר כיוון שבתהליך הפקתו הוא לא בא במגע עם מים, וכן קטניות אחרות מותר להשתמש בהם אם קולים אותם בתנור ללא מגע מים. ולכן אם אתה יודע בוודאות שזה לא בא במגע עם מים (זה שכתוב 100  שומשום זה לא אומר שהשומשום לא עבר שטיפה לפני כן), מותר גם לאשכנזים לאכול.
שאלה: תמצית שמרים בפסח: לכבוד הרב שליט"א, ברצוני לדעת האם יש איסור על שימוש השהייה של מוצרים שמכילים תמצית שמרים בפסח? כמו"כ, מה ההבדל בין תמצית שמרים לשמרים יבשים בעניין זה? הערה: נתקלתי במוצר שבהרכב שלו כתוב שיש תמצית שמרים ויש עליו הכשר לפסח מטעם הרבנות.
תשובה: שמרים העשויים מחמץ הם השאור שאסור מהתורה יש שמרים שאינם עשויים משאור
שאלה: ברכת  המוציא  ו על אכילת מצה  למשתתפי הסדר: האם שאר משתתפי הסדר שאין להם קערה ו3 מצות צריכים לברך גם ה מוציא לחם מן הארץ ו על אכילת מצה, כמו שהם מברכים הגפן על כל כוס מארבע כוסות?, אם כן, האם צריך 2 מצות שלמות ללחם משנה ל המוציא?
תשובה: הם יוצאים בברכת עורך הסדר שלפניו שלושת המצות והוא מחלק לכולם. בעיקרון, גם בברכת הגפן יכול אחד להוציא את כולם, כמו בקידוש.
שאלה: אשכנזי המתארח בבית ספרדי: בעלה של אחותי אשכנזי ומקפיד בביתו שלא לאכול שמן מקטניות, אם אני אבשל בביתי את מאכלי החג עם שמן קנולה האם הוא יוכל לאכול?
תשובה: תערובת שמן קטניות אינה אוסרת את המאכל לאשכנזי קנולה היא הלפתית אינה ראויה לאכילה ולכן אינה קטנית
שאלה: מעשר או להחזיר חוב: בן אדם שהרוויח עשרה שקלים, לכאורה חייב במעשר של שקל אחד. אותו בנ"א גם חייב עשרים שקלים לחברו. מה קודם למה, נתינת המעשר או פריעת החוב?
תשובה: פריעת חוב קודמת למעשר. אולם מאחר ומדובר בסכום קטן ובמילא אין לו את כל הסכום להחזיר, שיתן גם שקל לצדקה.
שאלה: לפתח קשר בגיל 17: אני בן 17, לאור מצב בו אני נמצא רציתי לדעת האם: א. מותר לאהוב בת שאני מכיר הרבה זמן במטרה לנישואין? ב. מותר לפתח קשר עמה אם זה למטרת נישואין, ואם מותר אז איזה קשר מותר? ג. יש דברים שמותרים אסורים עמה שאסורים מותרים עם אחרות? כמובן שהשאלות נוגעות מחד לגדרי הצניעות בהם איני מחפש קולא, ומאידך לנישואין שהם כבר לא עתיד רחוק כל כך, וברצוני שהכול יהיה כשר ולרוח התורה וההלכה.
תשובה: לפי רוח התורה מותר לך לאהוב אישה בשביל להתחתן איתה. לא רק שמותר אלא אף זה רצוי. אולם מכיון שעדיין אתה צעיר והסיכוי שהאהבה זו תתממש בדרך בונה היא לא רלוונטית בזמן הקרוב אלא רק עוד שנה שנתיים לכן כדאי שתנצור את האהבה הזאת בלבך. וכשתתקרב לזמן שהאהבה תוכל לצאת אל הפועל תוציא אותה אל הפועל. לא פירטת לי האם הבת שאתה רוצה בה יודעת על כך וכד'. אם יש לך שאלות כיצד לנהוג בהסדרת הקשר ושמירה עליו בדרך שמקפיאה בינתיים את הקשר עד שיבוא עת דודים כתוב אלי. בנוגע לקשר עם אחרות, אין עניין וצורך לקשר עם בנות רבות. זה רק הורס ומבלבל. הקשר עם בנות אחרות הוא רק כשיש צורך ובצורה ענינית. למשל במכולת כשיש קופאית אתה יכול לשלם לה וכד'. מעבר לצדדים ענינים אין טעם לפיתוח קשרים עם יותר מאשר בת אחת.
שאלה: פלטות שעל השיניים: ברצוני לשאול מה דין לפסח פלטות לאחר הגשר שמים אותן על השיניים,שלאחר כל ארוחה בשנה שאכלתי הרכבתי אותן?
תשובה: לנקותו היטב אם אפשר להשרותו במים חמים בכלי שני - מומלץ.
שאלה: חלב אם בפסח: א. האם יש להכשיר משאבת חלב? אני משתמשת בה לעיתים תוך כדי אכילה שלי, ולבד מזאת החלב שיוצא ממני יש בו ודאי מרכיבי חמץ. ב. מותר לתת לתינוק חלב שנשאב לפני הפסח, בפסח? (מצד הרכיבים שמרכיבים אותו, שהרי האם אכלה חמץ)
תשובה: א. מן הסתם החלב לא נשאר במשאבה להרבה זמן ולכן מספיק לשטוף היטב את המשאבה. ב. מותר. כמובן שמדובר שהחלב היה בכלים ששימשו רק לחלב אם בלבד.
שאלה: רוח רעה במצות: לאחר שאפיתי את המצות, שמתי אותם מתחת למיטה וישנתי מעליהם. האם אני צריך לזרוק את המצות?(המצות היו בשקית והשקית בתוך קופסת קרטון)
תשובה: לכתחילה אין לאכול את המצות הללו בליל הסדר לצאת בהם ידי המצוה. אבל לאכול אותם שלא לצורך המצוה, בדיעבד אפשר.
שאלה: תענית בכורות ופדיון הבן: האם ילד שנולד בניתוח קיסרי מאת אשה אשר הייתה לה כבר הפלה בעבר (בשבוע העשירי להריונה) חייב בתענית בכורות? נראה כי מפדיון הוא פטור מפני שניתוח קיסרי אינו "פטר רחם" האם אחיו הקטן אשר נולד בלידה טבעית חייב בתענית בכורות ו או בפדיון הבן?
תשובה: הוא בכור לעניין ערב פסח.
שאלה: נטילת ידיים לפני שטיפת פירות או ירקות: 1. האם יש צורך ליטול ידיים כאשר שוטפים פרי או ירק כדי להכשירו לסלט או לבישול? 2. אם אני שוטף פרי או ירק לאכילה כשהוא חי ולאחר מכן מייבש אותו, האם אני צריך ליטול ידיים או שהנטילה היא רק כאשר אני לוקח פרי או ירק רטוב ומברך עליו כאשר הוא רטוב? 3. אם אני מנקה את הילד ה בשירותים לאחר שהם התפנו אני צריך ליטול ידיים או לשטוף אותם? 4. אם אני קם באמצע הלילה לילד ה האם אני צריך ליטול ידיים כי זה לאחר שינה, והאם זו נטילה עם ברכה או בלי? 5. ואם אני קם לאחר חצות לילה ומתכוון לחזור לישון אני צריך להגיד את כל ברכות השחר או שאני מחכה לבוקר?
תשובה: 1-2. רק אם אתה מתכוון לאכול אותו ללא ניגוב יש ליטול ידיים. 3. אין חובה אולם אם אתה מעוניין לעשות דבר בקדושה, כברכה או לימוד תורה, ראוי לשטוף אותם. אין צורך לברך. 4. לא צריך ליטול. יש מהדרים ליטול אולם אין לברך אם אתה חוזר לישון. 5. ברכות השחר יש לומר כשקמים בבוקר לפני התפילה.
שאלה: לימוד לתענית בכורות על ידי גוי או אישה: א- מדוע גוי שסיים מסכת ע"ז לא קיים מצות ת"ת ויכול לפטור בכור,הרי הוא מצווה ללמוד דיני ע"ז? ב- האם אישה שגומרת מסכת ברכות יכולה לפטור את אחיה הבכור?
תשובה: א. הוא לא מצווה ללמוד את הגמרא, הוא צריך להימנע מעבודה זרה, אבל הוא לא חייב בלימוד תורה. סעדות מצווה בסיום מסכת באה על זה שהאדם קיים מצווה, ולכן נכרי שלא חייב בתלמוד תורה- לא שייך להגיד שהוא קיים מצווה, וממילא הוא לא יכול לעשות סעודת מצווה. ב. באותה מידה, גם אישה, מכיוון שהיא לא חייבת במצוות תלמוד תורה, היא לא יכולה לפטור.
שאלה: לגבות אחוזים מקבלן: לרב! אני עובד כשומר על פועלים פלסטינים ביישוב בגוש עציון. תוך כדי עבודה יוצא לי לראות עבודות של קבלנים פלסטינים. הצעתי לאחד הקבלנים (דבר שקיים במקום) שאני אביא לו עבודות ואקבל אחוזים. באחד הימים הגיעה אישה אל המקום שבו אני שומר (ואותו קבלן בונה) ושאלה אותי כמה יעלה לה לבנות משהו דומה. אמרתי לה שיש קבלן שהוא זול (זה הקבלן שהצעתי לו את העסקה) ויש קבלן שעושה עבודה יסודית יותר אבל הוא יקר יותר. (זה מה שנכון, נתתי את שתיהם כי אני יודע ששניהם מוכנים לשלם למי שיתן להם עבודה). ואמרתי שלבנות דבר כזה יעלה לה כ150-170 אלף (אצל הקבלן הזול) היא אמרה שהיא תכנס לראות. דיברתי עם הקבלן ואמרתי לו שיש לי אישה שמתעניינת ותבוא לראות את העבודה. וגם נתתי לו עצה שהיות ואני יודע את המחירים של הקבלן השני הוא יכול לעלות קצת את המחיר שלו. האשה באה ויתכן שתרצה לבנות אצלו עדיין היא לא סגרה. הקבלן הסכים וסגרנו על אחוז מהעבודה. עכשיו עלה אצלי הספק אולי זה לא נקרא שאני הבאתי את העבודה אולי מימלא היא הייתה באה אליו מהתייעצות עם אחרים? (הבנתי שהיא דיברה עם בעלי הבית גם) האם מותר לי לגבות ממנו את האחוז שסוכם?
תשובה: אתה יכול לגבות תיווך מן הקבלן. יתכן שהייתה מגיעה ישירות אך כיון שהגיעה דרכך זכותך לגבות. יתרה מזאת, בוודאי שיהודי לא יסמוך על קבלן פלסטיני ודווקא השומר היהודי הקבוע במקום יודע מידע רב על הקבלן ואופן עבודתו יותר מכל אדם אחר, ודבר זה ידוע לקבלן ולכן הוא מוכן ורוצה לשלם אחוז למי שיצליח להשיג לו לקוחות. הרב ניר אביב
שאלה: קטניות: בהתאם למסורת אבותי,איני אוכל קטניות בפסח. כיוון שאני יוצא לטיול ליומיים ברמה גולן, האם מותר לי לאכול במסעדה כשרה לפסח (קטניות) ולהזמין אוכל ללא חשש של קטניות? ופסח כשר ושמח
תשובה: מותר לך לאכול במסעדה כשרה (!) גם אם מבשלים בה קטניות אולם אסור לך לאכול את הקטניות עצמן
שאלה: קמח של גוי - מותר או אסור?: האם מותר להשתמש ולאכול קמח שיוצר במפעל של גוים?
תשובה: וברכת ד' אם הוא מנופה על ידך, אפשר. בברכת יום עצמאות שמח הרב יהודה הלוי עמיחי מכון התורה והארץ כפר דרום אשקלון
שאלה: דיני חילול השם: מה ההגדרה של המושג איסור "חילול ה "? האם על כל דבר שמי שהוא עם הארץ או מי שאינו שומר תורה ומצוות יחשוב רע על מי ששומר תורה ומצוות זה נקרא חילול ה.ומנגד מתי כשעומדים על עקרונות זה נחשב קידוש ה למרות שלא כולם חושבים כך. כלומר לפני שעושים משהו צריך לחשוב על התועלת שלו מה אנשים יחשבו על כך? ואם כן.למה? והרי " הן עם לבדד ישכון ובגוים לא יתחשב"?.או שהדבר נעלה מצד עצמו.
תשובה: חילול ה' זה בדרך כלל באוזני השומעים. אך השאלה היא מורכבת, כי באמת הגדרת חילול ה' היא לא בזמן קיום הלכות, כי בקיום הלכה נאמר 'ולא יבוש מפני המלעיגים עליו'. עיקר העניין של חילול ה' נמצא בהתנהגות, במידות, ולא במצוות.
שאלה: מקור לאגדה על דוד המלך: יש אגדה על שמן המשחה שנבלע בקרן כאשר רצה שמואל הנביא למשוח את אחיו של דוד. מה המקור לאגדה זו? מראש.
תשובה: ילקוט שמעוני וכן ילקוט מעם לועז על שמואל א פרק טז (וכתב שם שמקורו בתנחומא הובא בכת"י, אך בתנחומא שלפנינו אינו מופיע).
שאלה: מגמת התורה: אם מגמת התורה ועמ"י היא להיות "אור לגוים" ולתקן את העולם שיהיה יותר מוסרי "ולתקן עולם במלכות שדי". א. איך אפשר עם התורה והרי לא יודעים סיבה וטעם לכל דבר שבתורה? ב. ובכלל הרי מידותיו של הקב"ה אינם רחמים אלא גזירות, אז מה בכלל שייך טעמים וסיבות הרי ככה בורא העולם החליט וזה מה שצריך לעשות ללא טעם?
תשובה: התורה בעצמה אומרת טעמים למצוות. לעשות מעקה לגג כדי שהנופל לא יפול וכן עוד רבים. יש טעמים אבל צריך לדעת שגם אם הטעם שידוע לנו לא שייך עדיין צריך לקיים את המצווה. העניין שמידות הקב"ה אינם רחמים אלא גזרות, זה בתפילה, לא להתפלל לקב"ה שירחם עלינו כמו שהוא מרחם על הציפור. לא להתפלל לקב"ה מתוך הסברא של האדם, מה שנראה לו בטעמי המצוות, משום שיכולים להיות עוד טעמים. אבל באמונה, בלימוד ובהנהגה ודאי שאפשר ללמוד עקרונות מהמצוות, מה שנראה כטעמי המצוות. ללמוד מהם אבל לדעת שיש עוד טעמים.
שאלה: מפלה את בגדיו: כתוב בקיצור שולחן ערוך: המפלה את בגדיו צריך נטילת ידיים, האם פירושו הדבר אחד שמתפשט ונוגע בגופו או שזה משהו אחר? בברכת התורה יעקב בלנק
תשובה: הכוונה למי שמוציא כינים מתוך בגדיו.
שאלה: תשכח ימיני ותדבק לשוני: בביטוי "אם אשכחך ירושלים תשכח ימיני תדבק לשוני לחכי אם לא אעלה את ירושלים על ראש שמחתי". מדוע דווקא נזכרת יד ימין, ומה היא מסמלת? ומדוע נזכרת הלשון, ומה היא מסמלת?
תשובה: בעת שמחה אדם מנגן ושר, ולפיכך אומר שאם אינו מזכיר את ירושלים בראש שמחתו ראוי שתישכח יד ימינו בה מנגן בכינור ולשונו בה הוא שר (רד"ק). אפשר להוסיף שאת ירושלים אפשר להזכיר ע"י מעשים וע"י דיבור, ולפיכך אם אינו מזכיר ראוי שתישכח ימינו המבטאת את המעשה ותידבק לשונו המבטאת את הדיבור. שנזכה לראות בנחמת ירושלים בקרוב,
שאלה: גילוח לשבת בר מצווה של הבן בספירת העומר : לרבנים בני יחגוג בר מצווה השנה במוצאי יום העצמאות תשע"א ויעלה לתורה בשבת פרשת בהר בעיצומם של ימי ספירת העומר האם מותר לי להתגלח לכבוד השבת ולכבוד העליה לתורה של בני?
תשובה: יש מתירים להתגלח לכבוד שבת.
שאלה: מהם גריסים?: יש לי במקפיא גריסים שבישלתי במים על מנת להכניסם בעתיד לסיר צ ולנט. מהם הגריסים? האם נחשבים חמץ ממש או קטניה? אני אשכנזיה. אינני יודעת אם עלי לזרוק כעת את כל הכמות של הגריסים או להסתפק במכירת חמץ.
תשובה: גריסים הם חמץ ממש.
שאלה: חמץ שנמצא בפסח: חמץ שנמצא בפסח צריך לבערו. א. האם צריך לברך על ביעור חמץ? ב. האם צריך לומר את נוסח הביטול לאחר הביעור? לפי כל הדעות.
תשובה: 1. כן. 2. ביטול כבר לא מועיל רק ביעור גמור
שאלה: קדיש כשאין עונים: א. מניין שמורכב רק מאבלים (ואז יש רק אומרי קדיש ואין עונים), יגידו כולם קדיש יתום? ב. ר משה פיינשטיין פוסק שאבל לא יאמר קדיש במניין שאינו מתפלל בו, אלא אם יחשדו שהוא מתפלל במניין זה ואינו מכבד את הוריו. האם במקום שאנשים לא יודעים את הדין הנ"ל, אך יודעים שהוא לא מתפלל במניין זה ראוי לומר קדיש מחשש לחשד בזלזול כבוד ההורים?
תשובה: : א. אם אפשר, רק חלק מהחיובים יאמרו קדיש. אולם אם זה יגרום למריבות, אפשר שכולם יאמרו קדיש. ב. לא חייב לומר קדיש, משום שבכל אופן תולים בכך שאינו מתפלל איתם.
שאלה: עבודה בחול המועד פסח: הרב, יש לי שאלה לגביי חול המועד פסח. אני מבינה שאסור לעבוד בחול המועד, וקבעו לי משמרת של חמישי ושישי בחול המועד וממש לא נעים לי להגיד למנהלת שלא תיתן לי לעבוד כי אני חדשה בעבודה, כולה כמה ימים. מה אני עושה?
תשובה: אם יש חשש לפיטורין מותר לעבוד
שאלה: הקבלת פני רבו ברגל: הרב כתב תשובה לשאלה אודות הקבלת פני רבו ברגל כך: "אין חובה לבוא ממרחקים לקבל פני רבו ברגל. יש מצוה לקבל פני רבו המובהק. וזה לא מצוי". רציתי לשאול, אם יש לי רב מובהק, בינתיים עד היום אני ממש תמים דעים איתו מקבל את דעתו בנושאים שונים ורחבים עד להדרכות לחיים, אני צריך לנסוע להקביל את פניו כל רגל ובחג הזה לפני פסח? ואם כן, אז בסוכות ופסח אפשר בחול המועד? ובשבועות, אני צריך בעצם לחגוג איפה שהוא חוגג, אלא אם כן אפשר לפני החג או אחרי?! סליחה על אורך השאלה. השאלה נשאלה בהמשך לשאלה "הקבלת פני רבו ברגל"
תשובה: רב מובהק זה רב שרוב לימודו בכלל הוא ממנו. כלומר, לאחר שתלמד עוד שנים ותקיף את התורה ויהיה לך רב שאחריו אתה הולך זה גדר של רב מובהק. טוב שאתה עושה לך רב, ואם רבך קבע זמן לקבלת פניו יש מקום להדר ולבוא, אך אין זו חובה גמורה שצריך לנסוע למרחקים בדי לקיימה.
שאלה: כלי פורצלן מבשרי לחלבי: האם וכיצד מותר להחליף שימוש של כלי פורצלן של פסח מבשרי לחלבי לאחר שלא השתמשו בכלים אלו במשך שנה?
תשובה: בגלל שעברה שנה ניתן להגעילם בזהירות במים רותחים ג' פעמים, לא לשטוף בקרים מיד.
שאלה: נסיעה לחו"ל בתקופת העומר: האם מותר לנסוע לחו"ל 6 ימים לפני ל"ג בעומר?
תשובה: לדברים המותרים מותר לנסוע לחו"ל גם בספירת העומר.
שאלה: גשר בשיניים בפסח: יש לי גשר בשיניים איך אני יכולה להכשיר אותו לפסח?
תשובה: לנקותו היטב. אם אפשר להשרותו במים חמים בכלי שני - מומלץ.
שאלה: וודקה blagoff: האם blagoff וודקה כשרה (בטעמים ורגיל אין כשרות על הוודקה יש כאל שיש בזואת אין)
תשובה: יש לשאול את הרב קורזוך 0503166545
שאלה: מעשר כספים מתלושי קניה: קיבלתי תווי קניה לחג ואני בדרך כלל מפריש מעשר כספים, האם עלי להפריש גם מתווי קניה? (אם אפשר גם הסבר לתשובה).
תשובה: לא נראה לי שצריך להפריש מהתווים מעשרות, זה לא רווחים.
שאלה: שבת - הדלקת אש והדלקת חשמל: אשמח לדעת למה ה אסר על הדלקת אש בשבת? למה כיום אסור להדליק חשמל בשבת? הרי הפעלת מתג החשמל אינה עבודה. מה השוני ההלכתי בין הפעלת שעון שבת לבין הפעלת מתג החשמל?
תשובה: איננו יכולים לתת תשובות בשם ד' במה שלא אמר לנו, אנו יכולים לשער. כי האש היא מקור כח שכמעט כל המלאכות זקוקות לה, כמו החשמל שהיום כמעט שאין תעשיה שלא משתמשת בחשמל, ובזה טעם איסור החשמל דומה לאיסור האש. שעון שבת מופעל ע"י אדם בערב שבת ובתוך שבת אין שום מעשה שנעשה בידי אדם, זה דומה למי שזורע באדמה ביום חמישי והזרע נקלט וצומח ביום שבת אבל הכל נעשה מאליו.
שאלה: הורדת משחקים שעולים כסף: אם אני מוריד אפליקציות שעולות כסף, ואני מוריד אותן בחינם, האם זה גזל?
תשובה: אם הן מוגנות בזכויות יוצרים הדבר אסור.
שאלה: לא אמרתי "בלי נדר": קיבלתי מחייל "כיסוי שעון". החייל אמר לי: "אתה תשים את זה כל הזמן"? אמרתי לו" "כן". (שכחתי - בלי נדר). עכשו אני לא רוצה את הכיסוי. מה לעשות?
תשובה: אין כאן כוונה של נדר ולכן אינך חייב לשים את זה כל הזמן.
שאלה: מילה מחוקה בתפילין: האם ידוע לכבוד הרב מה הפירוש כשהמילה מלקוש מחוקה בתפילין של ראש?
תשובה: אינני יודע נסתרות ורק ידוע לי שאם מילה מחוקה יש צורך לכתיבת קלף חדש לתפילין, ובע"ה בזכות התפילין הכשרות תזכה לברכת ד'.
שאלה: שליחות בסיום מסכת בערב פסח: חזן ביהכנ"ס נוהג לסיים מסכת בערב פסח על מנת לפטור הבכורות מתענית. בשל אילוצים משפחתיים יעדר מהעיר מאור לי"ד (הערב), והוא מבקש לשאול האם יוכל למנותי שליח לסיום המסכת במקומו (לא הייתי שותף בלימוד המסכת). שאלה נוספת - כמה זמן לאחר סיום רוב המסכת (פרט לקטע אחרון) ניתן לערוך סיום (ואם ניתן - האם גם רצוי?)
תשובה: המסיים עצמו הוא שעורך סעודה ואחרים מצטרפים אליו. אין שליחות בכך. הסיום חייב להיות טבעי, דהיינו לימוד רצוף שהגיע לסיומו בערב הפסח.
שאלה: ירקות מחו"ל לפסח: דודה שלי הביאה שעועית ירוקה מצרפת. השעועית טרייה וארוזה. האם יש בעיה לבשבל אותה לפסח? אשמח לתשובה מהירה. מראש וחג שמח, עדי.
תשובה: אם אין חשש שנגעה בחמץ היא מותרת עדיף לשוטפה היטב
שאלה: שריפת חמץ בליל הבדיקה: יוצאי קהילות ג רבה היו נוהגים לשרוף את החמץ בליל הבדיקה ולא ביום יד לחודש. לכאורה כך נראה יותר הגיוני שתהיה ההלכה מכיוון שלאחר שאנו מברכים "על ביעור חמץ" אנו צריכים לעבור לעשייתן ולבער מייד ומדוע אנו נוהגים לבער דוקא בבוקר? וחג כשר ושמח
תשובה: מכיון שבבוקר עדיין אוכלים חמץ לא נכון לומר שבלילה כבר ביערו את כל החמץ
שאלה: הכשרת שיש שמיעוטו בקושי ברותחים שאי-אפשר להגעילו: אימי שואלת כך: כל השנה איני משתמשת ישירות על השיש בסירים או כלים רותחים, כי השיש עדין ועלול להיהרס, ואני שמה את הכלים על מעמדים שונים שיחצצו. אלא שלפעמים חלק קטן מן הסיר או הכלי נוגע, נניח רובו על הכיריים הקרמיות שלנו והוא הוזז מעט ונגע בחלק קטן מתחתיתו בשיש עצמו. האם צריך הכשרה? אם כן, אפשר לנקות טוב עם חומר מפגל ולא לשים נייר כסף וגם לא לשפוך מים רותחים, כיוון שאין לנו סף שיש וכל המים יזלו על הארונות, גם אם השיש עצמו לא יינזק, חצי מטבח עלול להינזק.
תשובה: האם אפשר לוודא שבפסח לא יונח שום דבר על השיש עצמו אלא רק על מעמדים שהוכשרו לפסח?
שאלה: בדיקת חמץ: האם אפשר לבדוק את החמץ בנרות של פרפין לכתחילה?
תשובה: כן חוץ ממקומות שהטפטוף עלול להזיק במקומות כאלו עדיף פנס וכן בדיקת המכונית רק ע"י פנס
שאלה: האם טבק כשר לפסח?: האם טבק להרחה כשר לפסח? והאם יש הבדל בין הרחה לעישון טבק?
תשובה: עלי הטבק כשרים אך חומרי הריח עשויים אולי מחמץ. יש להשיג חומרי ריח כשרים. אם כל הציבור שלו אתה מגיש את הטבק להרחה מסתפק בכשרות רגילה, אתה יכול להשתמש גם בחומרים רגילים.
שאלה: הרב קוק וההספד על הרצל: ראיתי באיזה אתר כתבה שמצטטים שם קטע מ"גנזי הראי"ה" שהרב קוק כביכול הסתייג מההספד שלו על הרצל ועשה זאת רק כדי לא לגרום מחלוקת וזה הציטוט: "אנוכי לא הייתי רשאי בשום אופן להתנהג באופן אחר, וחייבים כל יראי ה באמת לדון אותי לכף-זכות וממילא לא יכולתי כלל לעכב מלהספיד, כי בזה היה ג"כ מחלוקת גדול ושנאה ניצחת". "בדברי לא סיפרתי כלל בשבחו של ד"ר הרצל מצד עצמו" והם כותבים שם שהרב צבי יהודה לא רצה שיפרסמו את דברי הרב הללו ולכאורה רואים סתירה בין היחס של הרב צבי יהודה להרצל ובין היחס של הרב זצ"ל להרצל. האם יש בטענות אלו ממש? כיצד ניתן ליישב את הסתירה הזו והרי גם הרב זצ"ל בעצמו אמר שיש בהרצל ניצוץ של משיח בן יוסף ולא נראה סביר שיאמר זאת רק כדי לא לעורר מחלוקת?
תשובה: יש הבדל בין היחס לאדם הפרטי לבין היחס לפעולתו ושליחותו הכללית אלוקית. בעת ההספד, באופן טבעי, הצד הפרטי היה יותר בולט מהצד הכללי הלאומי. לכן, הרב נזהר שלא ילמדו מדרכיו באופן פרטי, שהרי הרצל לא היה ירא ה' ולא דקדק במצוות. הרב צבי יהודה שערך את הדברים לאחר זמן כבר פחות חשש מהיחס להרצל משום שמהאישיות הפרטית כבר לא היו עלולים ללמוד ורק נשאר היחס הכללי למפעלו ושליחותו של הרצל. מהצד הזה גישת האב והבן דומה. הרצל אינו אישיות פרטית, הוא היה נשמה שההשגחה סידרה שתעשה שליחות אלוקית כללית.
שאלה: מחנה סיירים: האם מותר לבנים לצאת למחנה סיירים של בני עקיבא מבחינת צניעות?
תשובה: לא יודע מה קורא במחנה ועד כמה יכול אדם להיות שם בשמירה על גדרי צניעות. שמעתי שיש גם חלק מהמחנה שמיועד לקבוצות שרוצות אזור בו הפעילות נפרדת. אם אתה מדריך אזי השאלה אחרת משום שיש לך אחריות ללכת עם החניכים שלך.